ગોખલેએ પીએમ મોદીને જાપાન પ્રવાસ વિશે જાણકારી આપી. તેમણે જણાવ્યુ કે આબે પીએમ મોદીને યામાનશી સ્થિત પોતાના વ્યક્તિગત નિવાસ પર લઈ જશે. અહીં આબેએ મોદી માટે પ્રાઈવેટ ડિનરનું આયોજન કર્યુ છે. બંને નેતા ટોકિયોથી યામાનશી સુધી ટ્રેનમાં જશે. ટોકિયોથી યામાનશી સુધીનું અંતર 110 કિલોમીટર છે અને માઉન્ટ ફિજી સહિત તે ઘણા પહાડોથી ઘેરાયેલુ છે. માઉન્ટ ફિજી જાપાનનો સૌથી ઉંચો પર્વત છે જેની ઉંચાઈ 3,776 મીટર છે. ગોખલેએ જણાવ્યુ કે, ‘પીએમ મોદી માટે પીએમ આબેનો આ વ્યવહાર ખૂબ જ વિશેષ છે કારણકે પીએમ મોદી પહેલા એવા વિદેશી નેતા છે જે આબેના હોલીડે હોમનો પ્રવાસ કરશે.' રવિવારે બપોરે આબે માઉન્ટ ફિજીના વ્યુ વચ્ચે પીએમ મોદી માટે હોટલમાં એક અનૌપચારિક ડિનરનું આયોજન કરશે. અહીં બંને નેતાઓ ઘણા મહત્વના મુદ્દાઓ પણ પણ ચર્ચા કરશે. અહીંથી આબે અને મોદી જાપાનની સૌથી મોટી મેન્યુફેક્ચરિંગ કંપનીની પણ મુલાકાત લેશે. ગોખલેની માનીએ તો આબેએ મોદીના પ્રોગ્રામને તૈયાર કરવા માટે વ્યક્તિગત રસ દાખવ્યો છે.